11. 1. 92 De Europæiske Fællesskabers Tidende Nr. L 6/35 RÅDETS BESLUTNING af 19. december 1991 om udsættelse af ikrafttrædelsesdatoen for de nationale gennemførelsesbestem- melser til direktiv 89/104/EØF om indbyrdes tilnærmelse af medlemsstaternes lovgivning om varemærker (92/10/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker ()), særlig artikel 16, stk. 2, - under henvisning til forslag fra Kommissionen, og ud fra følgende betragtninger : I henhold til artikel 16, stk. 1, i direktiv 89/104/EØF skal medlemsstaterne sætte de nødvendige love og administra- tive bestemmelser i kraft for at efterkkomme nævnte direktiv senest den 28. december 1991; i henhold til direktivets artikel 16, stk. 2, kan Rådet med kvalificeret flertal og efter forslag fra Kommissionen forlænge den i stk. 1 i samme artikel nævnte frist indtil senest den 31. december 1992; denne undtagelsesbestemmelse blev indføjet i nævnte direktiv med henblik på om nødvendigt at sikre, at datoen for ikrafttrædelsen af de nationale gennemførelses- bestemmelser til direktivet så vidt muligt falder sammen med den dato, fra hvilken der kan indgives en EF-vare- mærkeansøgning ; Kommissionens forslag til Rådets forordning om EF-vare- mærker (?) er endnu ikke vedtaget; denne forordning bliver formentlig vedtaget i nær fremtid ; det synes derfor hensigtsmæssigt at forlænge fristen i artikel 16, stk. 1, i direktiv 89/104/EØF indtil den 31. december 1992, således at ovennævnte mål lettere kan nås ; de mål, der er sat for gennemførelsen af det indre marked, vil fortsat blive overholdt trods denne forlængelse — VEDTAGET FØLGENDE BESLUTNING : Artikel 1 Datoen i artikel 16, stk. 1, i direktiv 89/104/EØF ændres til den 31. december 1992. Artikel 2 Denne beslutning er rettet til medlemsstaterne. Udfærdiget i Bruxelles, den 19. december 1991. På Rådets vegne P. DANKERT Formand (!) EFT nr. L 40 af 11. 2. 1989, s. 1. () EFT nr. C 351 af 31. 12. 1981, s. ] og EFT nr. C 230 af 31. 8. 1984, s. 1.